CELEX: 62014CN0344
Language: da
Date: 2014-07-17 00:00:00
Title: Sag C-344/14: Anmodning om præjudiciel afgørelse indgivet af Bundesfinanzhof (Tyskland) den 17. juli 2014 — Kyowa Hakko Europe GmbH mod Hauptzollamt Hannover

29.9.2014   
            
            
               DA
            
            
               Den Europæiske Unions Tidende
            
            
               C 339/10
            
         Anmodning om præjudiciel afgørelse indgivet af Bundesfinanzhof (Tyskland) den 17. juli 2014 — Kyowa Hakko Europe GmbH mod Hauptzollamt Hannover
   (Sag C-344/14)
   2014/C 339/11
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: Kyowa Hakko Europe GmbH
   
      Sagsøgt: Hauptzollamt Hannover
   
      Præjudicielle spørgsmål
   
   
               1)
            
            
               Er aminosyreblandinger som de i hovedsagen omhandlede (RM0630 og RM0789), ved hjælp af hvilke der (tillige med kulhydrater og fedtstoffer) fremstilles et næringsmiddel til erstatning af et principielt livsnødvendigt stof, der er til stede i normal ernæring, men som konkret kan være allergiudløsende, hvorved allergibetingede sundhedsskadelige virkninger kan undgås, og som kan give mulighed for lindring eller endog helbredelse af skader, der allerede er indtrådt, et lægemiddel bestående af flere produkter, der er blandede til profylaktisk eller terapeutisk brug, som omhandlet i pos. 3003 i den kombinerede nomenklatur (1)?
               Såfremt spørgsmål 1 besvares benægtende:
            
         
               2)
            
            
               Er aminosyreblandingerne næringsmidler henhørende under position 2106 i den kombinerede nomenklatur, der i henhold til bestemmelse 1, litra a), til kapitel 30 i den kombinerede nomenklatur ikke er omfattet af dette kapitel, idet de ikke har yderligere profylaktisk eller terapeutisk virkning end tilførsel af næring?
            
         
      (1)  Kommissionens gennemførelsesforordning (EU) nr. 1001/2013 af 4.10.2013 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 290, s. 1).